Runavík

Pentref cymharol drefol yw Runavík (Daneg: Runevig), Ynysoedd Ffaro. Dyma brif dref Bwrdeistref Runavík hefyd. Saif ar hanner deheuol ynys Eysturoy.

Sefydlu
Enwir y fwrdeistref o'r un enw, sy'n ffurfio cytref ranbarthol, ar ei ôl: yr ardal anheddu 10 cilometr o hyd ar lan ddwyreiniol y fjord Skálafjørður. Sefydlwyd y lle ym 1916, ond ni chafodd ei enw tan 1938.

Porthladd
bawd|chwith|Y brif stryd, Heiđavegur
bawd|chwith|Parc a hen felin ddŵr
Fe'i sefydlwyd ym 1916, ac mae gan Runavík borthladd pwysig, a ddefnyddiwyd yn bennaf gan gychod pysgota ond sydd bellach hefyd yn ganolfan gyflenwi allweddol ar gyfer diwydiant olew Môr y Gogledd yn ogystal â phorthladd traws-gludo ar gyfer cludo nwyddau i ac o Ewrop. Datblygwyd yr harbwr ddiwedd y 1990au  a bellach gall ddarparu ar gyfer llongau mordeithio.

Trafnidiaeth
Ar hyn o bryd mae cysylltiad bws â Tórshavn o fore Llun i fore Gwener a chysylltiad o Tórshavn â Rúnavík yn y prynhawn.

Ar hyn o bryd mae twnnel llong danfor 11 km o hyd yn cael ei adeiladu o Rúnavík i Hvítanes ger Tórshavn.

Eysturoyartunnilin
Mae prosiect seilwaith enfawr wedi'i osod i adeiladu twnnel tan-fôr 11 km o hyd rhwng Runavík a'r brifddinas, Tórshavn erbyn 2019, a thrwy hynny leihau amseroedd teithio i'r ddinas yn sylweddol. Amcangyfrifir bod costau adeiladu oddeutu 1 biliwn Krone Daneg (tua £120m).kvf.fo. Tunlarnir verða lidnir í 2021 Yn 2014 cytunodd holl bleidiau gwleidyddol  y Løgting, senedd Ynysoedd Ffaro, ar sut a phryd i adeiladu'r Eysturoyartunnilin a'r Sandoyartunnilin. Dechreuodd y driliau yn 2016 ynghylch Eysturoyartunnilin. Dechreuodd y gwaith ar Sandoyartunnilin yn 2019. Y cam cyntaf yn y prosiectau oedd llenwi platfform o dir yn y môr yn Saltnes ger Runavík ar gyfer twnnel Eysturoy.

Chwaraeon
Y tîm pêl-droed lleol yw NSÍ Runavík sy'n chwarae eu gemau cartref yn Stadiwm Runavík. Bu iddynt ennill Uwch Gynghrair Ynysoedd Ffaro unwaith, a hynny yn 2007. Maent hefyd wedi chwarae Y Barri mewn gêm Ewropeaidd yn 2020.

Yn ogystal â'r clwb pêl-droed, ceir clwb rhwyfo, Róðrarfelagið NSÍ, sydd â chychod mewn sawl maint ac yn cymryd rhan yn y cystadlaethau rhwyfo cystadleuol (kaproning yn Daneg) o amgylch Ynysoedd Ffaro bob haf.

Bob yn ail flwyddyn, trefnir digwyddiad chwaraeon neu ŵyl haf yn Runavík, o'r enw Eystanstevna, lle mae'r ymgiprys kaproning yn rhan o'r digwyddiad. Mae rasys rhwygo môr yn arbennig o boblogaidd yn yr Ynysoedd a cheir sawl cystadleuaeth.

Ceir hefyd clwb pêl-law, Tjaldur, a chlwb gymnasteg Støkk, a sefydlwyd ym 1966. Adeiladodd bwrdeistref Runavík gampfa newydd, a agorodd yn 2014 sydd wedi arwain at wella perfformiad aelodau Støkk.

 Gefeilldrefi 
Me Runavík wedi ei gefeillio â sawl gefeilldref a hynny'n adlewyrchu perthynas agos sydd rhwng Ynysoedd Ffaro a rhannau eraill o Deyrnas Denmarc:
 Hjørring, Denmarc
 Ísafjörður, Gwlad yr Iâ
 Egilsstaðir, Gwlad yr Iâ
 Uummannaq, Ynys Las

Cyfeiriadau

Dolenni allanol
Faroeislands.dk: Runavík
Gwefan Dwristiaeth Swyddogol
 Gwefan Swyddogol clwb NSÍ Runavík

Categori:Aneddiadau Ynysoedd Ffaro